Diari Oficial de la Generalitat Valenciana


Sumari del DOGV 4573, del 26-08-2003 (2003/9602)

RESOLUCIÓ de 28 de juliol de 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003) destinades a la implantació de sistemes de gestió ambiental conforme al Reglament Comunitari EMAS, per a l'exercici 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9602


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 28 de juliol de 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003) destinades a la implantació de sistemes de gestió ambiental conforme al Reglament Comunitari EMAS, per a l'exercici 2003. [2003/9602]
  
L'Ordre de 12 de març del 2003, de la Conselleria de Medi Ambient, convoca per a l'exercici 2003, la concessió d'ajudes en matèria de qualitat ambiental, i estableix en l'annex I les bases que han de regir les subvencions destinades a la implantació de sistemes de gestió ambiental d'acord amb el Reglament (CE) 761/2001, del Parlament Europeu i del Consell, de 19 de març, pel qual es permet que les organitzacions s'adherisquen amb caràcter voluntari a un sistema comunitari de gestió i auditoria ambientals (EMAS).
  
Conforme a la base 1 de l'annex I de l'ordre de convocatòria, podran ser beneficiaris d'aquestes subvencions les petites i mitjanes empreses que realitzen, en un o diversos centres, una activitat industrial o de serveis, considerant petites i mitjanes empreses les unitats econòmiques que reunisquen els requisits establits per la Recomanació de la Comissió Europea 96/280/CE de 3 d'abril de 1996 (DOCE núm. L 107/4, de 30 d'abril de 1996).
  
D'acord amb la base 2 de l'annex I, únicament seran objecte de subvenció les actuacions indicades en la base 4 realitzades a les petites o mitjanes empreses (PIME) que tinguen centre o centres de treball radicats a la Comunitat Valenciana i en els quals s'implante un sistema de gestió ambiental d'acord amb el reglament comunitari, EMAS, i queden excloses les actuacions destinades exclusivament a la implantació d'un sistema de gestió ambiental d'acord amb la norma ISO 14776, com també el certificat ambiental per la citada norma, segons la base 5.
  
La base 4 de l'annex I estableix les actuacions per a les quals es podran concedir ajudes, les quals hauran d'estar realitzades des de l'1 de gener del 2003 i finalitzades el 31 d'octubre del 2003, i les bases 6, 7 i 8, estableixen respectivament, la quantia màxima de les subvencions, les despeses subvencionables i els costs no subvencionables. La valoració de les sol·licituds presentades s'ha realitzat de la forma següent:
  
- Per a l'actuació I: anàlisi ambiental, s'ha incrementat el percentatge de subvenció inicialment previst (40%), per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Anàlisi ambiental 50%
  
- Per a l'actuació II: implantació del sistema de gestió ambiental, els percentatges de subvenció inicialment previstos (40% i 35% per a despeses de formació) per a aquesta actuació s'han incrementat fins a un 50%, a excepció de les despeses de formació, les quals se subvencionaran fins a un 45%.
  
Actuació subvencionable Percentatge
  
Programa ambiental 50%
  
Sistema de gestió ambiental 50%
  
Despeses de formació 45%
  
- Per a l'actuació III: validació ambiental, s'ha incrementat el percentatge de subvenció inicialment previst (40%), per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Validació ambiental 50%
  
- Per a l'actuació IV: adequació al Reglament comunitari EMAS, s'ha incrementat el percentatge de subvenció inicialment previst (40%), per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Adequació al Reglament comunitari EMAS 50%
  
Amb l'aplicació dels dits increments, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de consignació pressupostària disponible per a l'exercici 2003 en aquesta línia de subvencions, conforme al que estableix la base 6.
  
A proposta de la comissió avaluadora, a l'efecte de complir el que disposa la base 10.4 i per raó de les competències que m'atribueix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, resolc:
  
Primer. Concedir les ajudes a les persones beneficiàries que s'allisten a continuació, la petició de les quals s'ajusta a les bases establides en l'annex I de l'Ordre de 12 de març del 2003, per a les actuacions i amb l'import que a continuació s'indica:
  
Segon. En cas que els beneficiaris hagen percebut o tinguen reconeguda d'altres administracions públiques o d'altres ens públics alguna altra subvenció pel mateix concepte, l'import total d'aquestes ajudes i les que si és procedent els correspondrien d'acord amb la present ordre, no podran superar els límits màxims més elevats autoritzats per la Comissió Europea en el règim d'ajudes regionals per a la protecció del medi ambient, 50%, tractant-se de PIME, excepte en formació específica el límit màxim de la qual és de 45%. De conformitat amb el que disposa la base 6 de l'annex I de l'Ordre de 12 de març del 2003, aquesta circumstància podrà donar lloc a la modificació de la resolució de concessió.
  
La concessió de subvenció no eximeix el beneficiari del compliment de la legislació vigent en matèria ambiental ni genera dret ni expectativa de dret quant a l'obtenció, si és procedent, de les autoritzacions administratives pertinents o quant al reconeixement de drets relatius a procediments distints al de la present convocatòria de subvenció.
  
Tercer. Per al cobrament de la subvenció, els beneficiaris hauran de presentar com a data límit el 7 de novembre del 2003, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 11 de l'annex I de l'ordre de convocatòria.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà al de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposa els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 28 de juliol de 2003.- El conseller de Territori i Habitatge: Rafael Blasco Castany.